## Javni poziv za predloge projekata za nabavku opreme i uvođenje usluga za preduzetnike, mikro i mala preduzeća (CFP EU PROPLUS 02-2022)

## (Aneks B)

## Izjava o prihvatanju uslova poziva

Prima: EU PRO Plus

Skerlićeva 4, Beograd

Potpisivanjem ove izjave, ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ dole potpisan(a), kao ovlašćeno lice ispred podnosioca prijave \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (navesti pun naziv preduzeća onako kako je registrovano u APR-u) pod punom moralnom, materijalnom i krivičnom odgovornošću, izjavljujem sledeće:

* Sve informacije koje se nalaze u formularu za prijavu i pratećoj dokumentaciji su istinite i odgovaraju stvarnom stanju stvari.
* Podnosilac prijave će obezbediti finansijsko učešće u troškovima u skladu sa uslovima ovog poziva i predloženim budžetom. Ako troškovi projekta premaše planirani budžet, kandidat će pokriti razliku.
* Podnosilac prijave je registrovan u Agenciji za privredne registre (APR) Republike Srbije i spada u kategoriju mikro/malih preduzeća u skladu sa finansijskim izveštajima za 2020. godinu.
* Podnosilac prijave je registrovan na teritoriji jedne od 99 lokalnih samouprava koje učestvuju u programu.
* Podnosilac prijave je osnovan između 1. januara 2016. i 31. decembra 2020. godine na neodređeni rok i ima aktivan status u APR-u.
* Podnosilac prijave je registrovan za proizvodnju i/ili usluge i ne pripada ni jednoj kategoriji isključenoj pozivom (odeljak 7).
* Podnosilac prijave je većinski u domaćem vlasništvu (najmanje 51%) i u većinski privatnom vlasništvu.
* Podnosilac prijave ima najmanje 1 zaposleno lice (na kraju 2020. godine i na dalje).
* Podnosilac prijave ima neto profit na kraju 2019. godine (ovo se ne odnosi na preduzeća osnovana nakon 30.6.2019.godine)
* Podnosilac prijave nema negativni kapital.
* Podnosilac prijave nije u stečajnom ili likvidacionom postupku.
* Podnosilac prijave redovno izmiruje svoje obaveze prema zaposlenima i nema neizmirena dugovanja po osnovu doprinosa za obavezno socijalno osiguranje.
* Podnosilac prijave redovno plaća dospele obaveze po osnovu javnih prihoda kako lokalnim tako i nacionalnim poreskim upravama.
* Računi podnosioca prijave u banci nisu bili blokirani zbog neizmirenih obaveza u periodu dužem od 30 dana tokom 2021. godine
* Vlasnik/vlasnici i odgovorne osobe/zakonski zastupnici podnosioca prijave nisu krivično osuđivani.
* Podnosiocu prijave nije izrečena zabrana obavljanja delatnosti u periodu od dve godine pre podnošenja prijave.
* Podnosilac prijave ne koristi olakšice po istom osnovu od drugih ustanova ili donatora tokom perioda sprovođenja aktivnosti.
* Podnosilac prijave nije dobio bespovratna sredstva ili opremu preko programa ili projekata koje sprovodi UNOPS tokom protekla 36 meseca.
* Podnosilac prijave poseduje adekvatne poslovne prostorije ili ima važeći dugoročan ugovor o zakupu poslovnog prostora.
* Podnosilac prijave ne proizvodi ništa što krši zakone o zaštiti intelektualne svojine ili autorskim pravima.
* Podnosilac prijave je saglasan da podnese dokaze o ispunjenosti uslova Poziva u skladu sa sadržajem poglavlja 11. *Dodatna pitanja* Javnog poziva.
* Podnosilac prijave razume da će, u slučaju da ne podnese tražene dokaze/uverenja odnosno da dokazi/uverenja i prateći dokumenti nisu u skladu sa podnetom prijavom (Aneks A i B), prijava biti odbačena.
* Podnosilac prijave razume da EU PRO Plus Program nije u obavezi da dodeli sredstva svakom predloženom projektu. Obavezujući ugovor se potpisuje tek nakon pozitivne finalne procene prijave.

|  |  |
| --- | --- |
| Podnosilac prijave se slaže da EU PRO Plus/UNOPS može da koristi kontakt podatke podnosioca prijave u svrhu informisanja o budućim dešavanjima i aktivnostima u okviru programa. | □ Da □ Ne |

Podnosilac prijave :

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime i prezime ovlašćenog lica

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Br. lične karte

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum i potpis